Helgenattributt

Et helgenattributt er det faste symbolet eller kjennetegnet som helgener blir avbildet med. 

De mest kjente attributtene er Sankt Peters nøkler og apostelen Andreas' X-formede kors.

Attributten kan være den redskapen som ble brukt til å pine og drepe helgenen. For eksempel ble Sankt Laurentius avbildet med en jernrist i hånden fordi han led martyrdøden ved å bli stekt på en rist. 

Den norske helgenen Sankt Sunniva ble avbildet med en klippeblokk i hånden. Sunniva gjemte seg for Håkon jarls menn i en hule på øya Selja i Nordfjord. Store klippeblokker falt ned foran inngangen og skjulte gjemmestedet for jarlens menn.

Se også
 Kristne symboler#Personer

Referanser

Eksterne lenker 
 
  Heiligenlexikon

Kristne symboler